
	Επετειακή αντικατοχική εκδήλωση
για τα 43 χρόνια από  το πραξικόπημα
και την τουρκική εισβολή στην Κύπρο το 1974

Πραγματοποιήθηκε την Πέμπτη 20 Ιουλίου 2017, στην Πλατεία Κανάρη του Λιμένος Ζέας στον Πειραιά, η κεντρική επετειακή αντικατοχική εκδήλωση, που διοργάνωσαν η Πρεσβεία της Κυπριακής Δημοκρατίας, ο Δήμος Πειραιά, η Ομοσπονδία Κυπριακών Οργανώσεων Ελλάδας (Ο.Κ.Ο.Ε.), η Ένωση Κυπρίων Ελλάδας (Ε.Κ.Ε.) και τα Κυπριακά Παροικιακά Σωματεία της Αττικής, με τη συνεργασία της Επιτροπής Κατεχομένων Δήμων Κύπρου, για τα 43 χρόνια από το πραξικόπημα και την τουρκική εισβολή στην Κύπρο το 1974.
Χαιρετισμό στην εκδήλωση απηύθυναν ο Πρέσβης της Κυπριακής Δημοκρατίας κ. Κυριάκος Κενεβέζος, ο Δήμαρχος Πειραιά κ. Ιωάννης Μώραλης, ο απερχόμενος Γενικός Γραμματέας Ο.Κ.Ο.Ε. κ. Γιώργος Λιασής και ο Πρόεδρος Ε.Κ.Ε. κ. Γιώργος Συλλούρης.
Κεντρικοί ομιλητές ήταν ο Υφυπουργός παρά τω Προέδρω της Κυπριακής Δημοκρατίας κ. Βασίλης Πάλμας και ο Δήμαρχος Λαπήθου, Εκπρόσωπος της Επιτροπής Κατεχόμενων Δήμων Κύπρου κ. Νεοπτόλεμος Κότσαπας.
Στην εκδήλωση παρευρέθηκαν ο Υφυπουργός Εξωτερικών κ. Γιάννης Αμανατίδης, ο οποίος εκπροσώπησε την Κυβέρνηση και τον Πρωθυπουργό κ. Αλέξη Τσίπρα, η Βουλευτής Α΄ Πειραιώς κ. Ελένη Παναγιώτη Σταματάκη, εκπρόσωπος του Προέδρου της Βουλής των Ελλήνων κ. Νικολάου Βούτση, ο Βουλευτής Α΄ Πειραιώς κ. Κωνσταντίνος Κατσαφάδος, εκπρόσωπος του Προέδρου της Νέας Δημοκρατίας κ. Κυριάκου Μητσοτάκη, ο Αντιπεριφερειάρχης Πειραιώς κ. Γιώργος Γαβρίλης, εκπρόσωπος της Περιφερειάρχου Αττικής κ. Ρένας Δούρου, το μέλος του Γραφείου της Τομεακής Επιτροπής Πειραιά του Κομμουνιστικού Κόμματος Ελλάδος κ. Γιώργος Καλαμαράς, εκπρόσωπος του Γενικού Γραμματέα Κεντρικής Επιτροπής του ΚΚΕ κ. Δημήτρη Κουτσούμπα, ο Προϊστάμενος Γραφείου Κοινοβουλευτικής Ομάδας Ένωσης Κεντρώων κ. Βασίλειος Σπύρου, εκπρόσωπος του Προέδρου της Ένωσης Κεντρώων κ. Βασίλη Λεβέντη, ο Αντιναύαρχος κ. Αλέξανδρος Διακόπουλος, εκπρόσωπος του Υπουργού Εθνικής Άμυνας κ. Πάνου Καμμένου, ο Υποστράτηγος κ. Απόστολος Περβολαράκης, εκπρόσωπος Αρχηγού ΓΕΕΘΑ Ναυάρχου κ. Ευάγγελου Αποστολάκη, ο Αρχιπλοίαρχος κ. Λουκάς Ανδρέου, εκπρόσωπος Αρχηγού ΓΕΝ Αντιναυάρχου κ. Νικολάου Τσούνη, ο Ταξίαρχος κ. Γεώργιος Μπελδέκος, εκπρόσωπος Αρχηγού ΓΕΑ Αντιπτέραρχου κ. Χρήστου Χριστοδούλου, ο Προϊστάμενος στον Κλάδο Διοικητικής Υποστήριξης και Ανθρώπινου Δυναμικού ΕΛΑΣ Υποστράτηγος κ. Ανδρέας Δασκαλάκης, ο Διευθυντής της Διεύθυνσης Αστυνομίας Πειραιά Ταξίαρχος κ. Αριστείδης Φουτάκης, ο Δημοτικός Σύμβουλος Πειραιά κ. Ηλίας Σαλπέας, ο Πρόεδρος του Πανελληνίου Προοδευτικού Κινήματος κ. Νικόλαος Σπέντζος, η Διευθύντρια του Τομέα Ισότητας του Ομίλου UNESCO Πειραιώς και Νήσων κ. Αγγελική Πιτσόλη, ο Πρόεδρος του Συνδέσμου Αλαγιωτών Νέας Ιωνίας κ. Γιώργος Νουβέλογλου, η κ. Ρούλα Κατούντα, σύζυγος του αγνοούμενου Λοχαγού της 33ης Μοίρας Καταδρομών Νικολάου Κατούντα, μέλη κυπριακών κομμάτων, παροικιακών οργανώσεων και φορέων και πλήθος κόσμου.
Η εκδήλωση ολοκληρώθηκε με σύντομο μουσικό πρόγραμμα από τη Μικτή Χορωδία Συνδέσμου Αλαγιωτών Νέας Ιωνίας υπό τη διεύθυνση του μαέστρου Δημήτρη Γκογκόση. Στο πιάνο συνόδεψε η Δέσποινα Στεφανίδου.

